(nu produce efecte juridice)\*

ROMÂNIA VICEPRIMAR,

JUDEŢUL MURES Dr. Makkai Grigore

MUNICIPIUL TÎRGU MUREŞ

DASCPC-Serviciul activităţi culturale, sportive, de tineret şi locativ

Nr. 55601 din 26.09.2018

**EXPUNERE DE MOTIVE**

**privind aprobarea structurii pe specialităţi a membrilor Comisiei sociale de analiză şi soluţionare a cererilor de atribuire a locuinţelor pentru tineri ANL, destinate închirierii în municipiul Tîrgu Mureş**

În conformitate cu dispoziţiile art.14 alin.2 şi alin.3 din H.G. nr.962/2001 privind Normele metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe, cu modificările si completările ulterioare, solicitările/cererile privind repartizarea de locuinţe pentru tineri, destinate închirierii, se analizează de către comisii sociale.

Analizarea cererilor pentru locuinţele destinate închirierii în mod exclusiv unor tineri specialişti din învăţământ şi din sănătate, administrate de autorităţile administraţiei publice locale, se efectuează tot de comisii sociale, cu respectarea prevederilor legale.

La nivel local, comisiile sociale se constituie prin dispoziţie a primarilor şi acestea nu sunt comisii de specialitate ale consiliului local, în sensul prevederilor Regulamentului-cadru de organizare şi funcţionare a consiliilor locale, aprobat prin Ordonanţa Guvernului nr.35/2002, aprobată cu modificări şi completări prin Legea nr.673/2002.

Conform prevederilor art.14 alin.5 din H.G. nr.962/2001, structura pe specialităţi a membrilor comisiei sociale se aprobă de consiliul local, la propunerea primarului localităţii. Astfel, procedura de constituire a comisiei sociale este impusă de prevederile legale sus-menţionate şi necesită parcurgerea a două etape:

1. aprobarea de către consiliul local a componenţei comisiei sociale numai din punct de vedere al specialiştilor care trebuie să fie cuprinşi în aceasta (structura pe domenii de competenţă a membrilor ) şi

2. constituirea comisiei sociale (nominalizarea membrilor comisiei) prin dispoziţie a primarului.

Având în vedere faptul că în anul 2019 se preconizează finalizarea unor locuinţe ANL pentru medici în str. Gh Marinescu, precum şi faptul că sunt stabilite amplasamente pentru construcţia de noi locuinţe ( str. Depozitelor fn) se impune aprobarea acestei comisii.

Faţă de cele de mai sus vă rugăm a analiza şi aproba materialul prezentat

Aviz favorabil al

D.A.S.C.P.C

Director

Alina Hetrea-Stan

# **ROMÂNIA Proiect**

**JUDEŢUL MUREŞ** (nu produce efecte juridice)\*

# **CONSILIUL LOCAL AL MUNICIPIULUI TÎRGU MUREŞ**

VICEPRIMAR

Dr.Makkai Grigore

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2018**

**privind aprobarea structurii pe specialităţi a membrilor Comisiei sociale de analiză şi soluţionare a cererilor de atribuire a locuinţelor pentru tineri ANL, destinate închirierii în municipiul Tîrgu Mureş**

***Consiliul Local al Municipiului Tîrgu Mureş, întrunit în şedinţa ordinară de lucru*,**

Văzând Expunerea de motive nr.55601/26.09.2018 privind aprobarea structurii pe specialităţi a membrilor Comisiei sociale de analiză şi soluţionare a cererilor de atribuire a locuinţelor pentru tineri ANL, destinate închirierii în municipiul Tîrgu Mureş, elaborată de Direcţia activităţi social-culturale,patrimoniale şi comerciale- Serviciul activităţi culturale, sportive, de tineret şi locativ,

Ţinând cont de prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art.14, alin.1-3 , alin.4 lit. a) şi alin. 5 din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,

În temeiul prevederilor art. 36 alin.1, alin. 2 lit.c), alin.5 lit.b), alin. 6 lit.a)-pct.17 şi art.115 alin.1 lit.b) din Legea administraţiei publice locale nr. 215/2001, republicată

##### HOTĂRĂŞTE

**Art.1**. Se aprobă structura pe specialităţi a membrilor Comisiei sociale de analiză şi soluţionare a cererilor de atribuire a locuinţelor pentru tineri ANL, destinate închirierii în municipiul Tîrgu Mureş, după cum urmează:

* Viceprimar
* 2 consilieri locali de profesie medic, profesor
* 1 consilier local
* Director DASCPC
* 1 consilier juridic- Serviciul activităţi culturale, sportive, de tinere şi locativ
* 1 inspector de specialitate- Serviciul activităţi culturale, sportive, de tineret şi locativ

**Art.2**. Se aprobă desemnarea consilierilor locali, membri în Comisia socială, după cum urmează:

- \_\_\_\_\_\_\_\_\_\_\_\_\_\_\_\_\_\_\_;

- \_\_\_\_\_\_\_\_\_\_\_\_\_\_\_\_\_\_\_;

- \_\_\_\_\_\_\_\_\_\_\_\_\_\_\_\_\_\_\_.

**Art.3**. Membrii Comisiei Sociale pentru analizarea şi repartizarea locuinţelor pentru tineri ANL destinate închirierii, vor fi numiţi prin dispoziţie a Primarului Municipiului Tîrgu Mureş, conform Cap. III, Secţiunea 1, art. 14, alin. 3.

**Art.4**. Cu aducerea la îndeplinire a prevederilor prezentei hotărâri se însărcinează Executivul Municipiului Tîrgu Mureş prin Direcţia activităţi social-culturale şi patrimoniale.

**Art.5.** În conformitate cu prevederile art.19 alin.1, lit.e, din Legea nr. 340/2004, republicată, privind instituţia prefectului şi art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Viza de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătana Dianora- Monica**